b'\n_START_ARTICLE_\nModo\n_START_SECTION_\nPatofiziolo\xc5\xa1ke razli\xc4\x8dice\n_START_PARAGRAPH_\nModo se lahko na svoji poti ustavi. Kadar se ustavi v dimeljskem kanalu, pogosto povzro\xc4\x8di prirojeno hernijo oz. kilo. Pri prezgodaj rojenih otrocih (prematurusih) se moda v\xc4\x8dasih ne spustijo popolnoma. Proces se navadno dokon\xc4\x8da v 9. gestacijskem mesecu. Kriptorhizem oz. retencija testisa pomeni, da so se moda na svoji poti ustavila \xc5\xa1e pred dimeljskim kanalom._NEWLINE_Perinealno ektopi\xc4\x8dno modo preide povrhnji dimeljski prstan (lat. anulus inguinalis superficialis), vendar zdrsne med modnikom in stegnom in pristane v perineju. _NEWLINE_Pri osebah, ki so kromosomsko mo\xc5\xa1ki (46 XY), fenotipsko pa \xc5\xbeenske, se lahko moda zaradi neob\xc4\x8dutljivosti na androgene pojavijo tudi med velikimi sramnimi ustnicami.'